Peter Oremus (tréner)

Peter Oremus (* 5. september 1970, Bánov) je bývalý slovenský hokejový útočník. Po skončení hráčskej kariéry sa venuje trénerskej činnosti. 

 Klubový hokej 
Pochádza z Bánova a s korčuľovaním i hokejom začal v blízkych Nových Zámkoch. V roku 1984 prestúpil do HK Nitra, kde v roku 1988 vyštudoval SPŠ Stavebnú. Je však známy predovšetkým zo sedemročného pôsobenia v klube HK 36 Skalica. 

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1993/94 Plastika Nitra SE325510  1994/95Plastika NitraSE71016 -2 1995/96Plastika NitraSE100224 -7VTJ Topoľčany 1. SHL4527315840 +17 1996//97 Martimex Martin SE166111710 -12 VTJ Topoľčany 1. SHL342332552 +20 1997/98HK 36 SkalicaSE33811194 -26 1998/99HK 36 SkalicaSE4612193160 +3 1999/00 HK 36 Skalica SE4914213520 -9 2000/01HK 36 SkalicaSE5212273918 +651124 -3 2001/02HK 36 SkalicaSE508162414 +7 2002/03HK 36 SkalicaSE234610670224 2003/04HK 36 SkalicaSE121340 -1

 Reprezentácia 
V slovenskej reprezentácii odohral 4 zápasy, neskóroval.

 Trénerské pôsobenie 
Pôsobil ako tréner juniorov v HK 36 Skalica a zároveň bol aj manažérom pre mládež. 12. októbra 2006 sa stal trénerom hlavného mužstva tohto klubu, ktoré bolo v tom čase s veľkým odstupom na poslednom mieste. Po výrazne zlepšených výkonoch sa napokon prebojovalo do play-off.

V júni 2007 bol vymenovaný za asistenta reprezentačného trénera Júliusa Šuplera, keď nahradil Zdena Cígera, zaneprázdneného trénerskou funkciou v Slovane, vo funkcii pôsobil do júna 2008, keď sa novým trénerom reprezentácie stal Ján Filc. V auguste 2010 bol vymenovaný do rovnakej funkcie, keď sa stal asistentom Vladimíra Vůjtka.

Od 6. novembra 2012 do zastával post hlavného trénera v českom klube HC Vítkovice Steel. Po nepresvedčivých výkonoch tímu v úvode sezóny 2014/15 Peter Oremus a asistent Roman Šimíček po vzájomnej dohode s vedením tímu 3. novembra 2014 v svojich funkciách skončili a 22. januára 2015 sa stali trénermi HC Košice (Oremus ako hlavný tréner, Šimíček aistent).

 Ocenenia 
 2007, 2008 – Zlatý puk (najlepší slovenský tréner)

 Rodina 
Peter Oremus je ženatý, v roku 2012 mu zomrela dcéra Terézia. Z tohto dôvodu požiadal o uvoľnenie z funkcie asistenta reprezentačného trénera a na MS 2012 ho nahradil Jerguš Bača.

 Referencie 

 Externé odkazy 


 Peter Oremus na eliteprospects.com

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Hráči HK Nitra
Kategória:Hráči HK Skalica
Kategória:Hráči MHC Martin
Kategória:Hráči HC Topoľčany
Kategória:Účastníci MS v hokeji 2008
Kategória:Účastníci MS v hokeji 2013